
Az MRC HIGH összetevőjű gumiköpenyeket kifejezetten CrossCountry kerékpározásra alkottuk két különböző rugalmasságú (50% és 40%-os csillapítású) gumikeverékből.

A futófelület középső részére kerül az 50%-os csillapítású anyag, hogy optimalizáljuk a hajtáshatékonyságot és az kopásállóságot.
A szélső mintázat pedig a lágyabb, 40%-os csillapítású anyagból készül, nagyobb tapadást biztosítva.
MRC HIGH gumiköpenyek elérhetőek belsős (Tubetype) és belső nélküli (Tubeless) kivitelben is.

Az MRC LOW gumik mintázata extra lágy, 12%-os csillapítású alapanyagból épül fel, átlagon felüli tapadást nyújt extrém viszonyok esetén is. Ezeket a köpenyeket a motorkerékpárok gumijainak felépítése ihlette, szövetszerkezete 2x27 TPI sűrűségű.

Az Enduro megszállottaknak fejlesztettük az  MRC MEDIUM összetevőt. 25%-os csillapítású alapanyaga tökéletes egyensúlyt teremt tapadás/hajtáshatékonyság és élettartam közt. A műfaj további követelményeire ügyelve az MRC MEDIUM gumik 66TPI szövetsűrűségűek, mintázatuk és az oldalfal alatt pedig poliamid szövetréteg helyezkedik el, többszörösére növelve a gumi ellenálló képességét  a sziklákkal, felütésekkel szemben.
